जिला अस्पताल में 18 तरह के इलाज की गारंटी 21 से, कई सुविधाएं मिलेगी
अब आपको स्वास्थ्य गारंटी योजना में चिकित्सा सेवाएं मिलेंगी। जिले के सरकारी अस्पतालों में इलाज, जांच, दवाई व भोजन अनिवार्य रूप से नि:शुल्क मिलेगा। स्वास्थ्य विभाग इस योजना को 21 मार्च से लागू करने जा रहा है। अब डॉक्टर्स इलाज में अनदेखी नहीं कर सकते। उन्हें मरीज का समय पर और उचित इलाज करना होगा। यदि इलाज या जांच में कोई लापरवाही बरती जाती है तो उनके खिलाफ कार्रवाई होगी। पैनल्टी भी लगाई जाएगी। यह 3 से 50 हजार तक होगी।
स्वास्थ्य विभाग ने 18 स्वास्थ्य सेवाओं को स्वास्थ्य सेवा गारंटी योजना में शामिल किया है। मरीजों का मेडिकल सर्टिफिकेट भी डॉक्टर को समय-सीमा में बनाकर देना होगा। यह योजना लोक स्वास्थ्य के अंतर्गत रोगों की रोकथाम की अवधारणा व चिन्हित सेवाओं को प्रदान करने के लिए नागरिक अधिकार पत्र के रूप में संचालित होगी। यानी चिकित्सा सेवा का लाभ मरीज को मिलना अब उसके अधिकारी की बात होगी। प्रत्येक गर्भवती महिला व शिशु के लिए जननी एक्सप्रेस वाहन तथा आपातकालीन चिकित्सा के लिए 108 एंबुलेंस की सेवाएं भी आवश्यक रूप से दी जाना है।
जिलेभर में बढ़ती बाल मृत्यु को रोकने के लिए बुधवार को सुबह 11 बजे सीएमएचओ कार्यालय में समीक्षा होगी। इसमें बीएमओ, बीपीएम, बीसीए, शिशु रोग विशेष, स्टॉफ नर्स आदि आएंगे। सीएमएचओ ने बताया इसमें बाल मृत्यु रोकने पर चर्चा की जाएगी। अफसरों व कर्मचारियों को जिम्मेदारियों सौंपी जाएगी।
जांच, इलाज दवाई वितरण।
मरीजों को अस्पताल में भोजन उपलब्ध करवाना।
प्रेरणा अभियान में परिवार कल्याण कार्यक्रम में साधनों की उपलब्धता।
जननी शिशु सुरक्षा कार्यक्रम। शिशुओं का पूर्ण टीकाकरण।
5 वर्ष से कम उम्र के गंभीर कुपोषित बच्चों के लिए पुनर्वास सेवा।
आवेदक की आयु का समय-सीमा में चिकित्सकीय सत्यापन।
8 वर्ष तक के बच्चों का परीक्षण। टीबी, कुष्ठ व नेत्र की नि:शुल्क जांच।
राज्य बीमारी सहायता निधि में जिला एवं संभाग से प्राप्त प्रकरणों में निर्धारित समय-सीमा में इलाज की सुविधा उपलब्ध करवाई जाना है।
विकलांगता प्रमाण-पत्र समय पर दिया जाना है।
दीनदयाल उपचार योजना में मरीजों को इलाज उपलब्ध करवाना सहित 18 प्रकार की सेवाएं।
hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva